kardosdrur/scandi-wiki huggingface dataset:
Gran Canaria

Gran Canaria er en spansk ø beliggende i det kanariske øhav i Atlanterhavet. Hovedstaden er Las Palmas de Gran Canaria. Til trods for den tilhører Spanien, er øen i geografisk forstand en del af Afrika. Sammen med Tenerife, Lanzarote, La Palma, Fuerteventura, La Gomera, El Hierro og fem mindre øer, dannes De Kanariske øer.

Øens areal er 1.532 km² og indbyggertallet 843.558 (2017).
Et areal på 1.005 km² (660 km² landareal) blev i 2020 udpeget til biosfærereservat under UNESCOs Menneske og biosfære-programmet.

Klima
Klimaet er forholdsvis jævnt over året, med døgnmiddeltemperatur fra 17-18 grader i december og januar til omkring 25 i juli og august . Den koldeste tid svarer til danske sommertemperaturer, mens den varmeste tid ikke er lige så varm som ved Middelhavet (Årlig er dog de Kanariske øer den varmeste del af Spanien). Regn falder hovedsagelig mellem oktober og marts. Dog næsten udelukkende som byger.
Havets strømme omkring de Kanariske øer betragtes som kolde i forhold til øernes sydlige breddegrader, men vandtemperaturen er generelt 19 til 23 grader, også i januar . Dagens længde varierer mellem 10,5 timer ved juletid og 13,5 timer i juni. Daggry og skumring sker meget hurtigt. Det bliver helt mørkt 10-15 minutter efter solnedgang. Solens højde ved middagstid varierer fra knap 40 grader i december (betragteligt lavere end i Danmark i juni, svarende til begyndelsen af september) til tæt på zenith i juni. UV-index er derfor meget højt mellem april og september

Turisme
Hvert år tager mere end 3 millioner turister til øen . Langt de fleste vælger at bo på den sydlige og østlige del, hvor der er flere badestrande, højere temperaturer og flere solskinstimer. På øens sydkyst finder man en hel by af hoteller. Området består af nu flere helt sammenvoksede byområder fx San Agustin, Playa del Inglés, Meloneras m.fl. Området ligger i Maspalomas-kommunen. Playa del Inglés har et stort strandområde og ligger ned til Las Dunas. Her finder man også to store kombinerede handels- og forlystelsesområder, med navnet Kasbah og Kasbah 2. Her finder man også centeret Yumbo som består af en mængde butikker, restauranter og barer. 

Om aftenen forvandles centeret til et mekka af diskoteker, show barer og spontane offentlige gøglere og optrædende. Centeret er mødested for LGBTQIA+‘ere fra hele verden, men alle er velkomne. I maj afholdes den store sommer pride med en stor parade igennem byen og mængder af koncerter, dragshows og meget andet. Priden er et tilløbsstykke og tiltrækker hvert år mange tusinde besøgende. I november afholdes en lidt mindre pride, kaldet “Winter Pride”. Denne er også særdeles velbesøgt. Selvom De Kanariske øer er politisk fuldt ud en integreret del af Spanien og EU, men dog med særlige toldregler. Det betyder bl.a. at priserne på alt fra tekniske produkter til spiritus er lavere end ellers i Spanien. 

Gran Canaria Lufthavn er øens lufthavn og ligger 19 km syd for Las Palmas. I 2009 ekspederede den 9.155.665 passagerer og 101.557 flybevægelser, hvilket gør den til landets femte travleste.

Referencer

Eksterne henvisninger 

 Gran Canaria

 
Biosfærereservater under UNESCO
Visum

Et visum (flertal: visa) er en tilladelse til indrejse i et land. Et visum er som regel udformet som et stempel eller indhæftet dokument i passet. Det udstedes af en ambassade eller et konsulat for det land, der er mål eller gennemrejsemål for rejsen. Honorære (=ulønnede) konsulater har normalt ikke bemyndigelse til at udstede visum.

Schengen-samarbejdet omfatter blandt andet fælles visumregler for deltagerlandene, omend disse administreres forskelligt. Et dansk udstedt Schengen-visum kan være betinget af at den inviterende part stiller en bankgaranti på ca. 55.000 kr, bankgarantien er unik for Danmarks tolkning af reglerne. Et Schengen-visum er gyldigt til alle Schengen-landene.

Nogle lande har endnu interne visa.

I Sovjetunionen og andre lande havde man også udrejsevisa, og i en række mellemøstlige lande har man det såkaidte kafala-system, hvor migrantarbejdere først kan forlade landet, når arbejdsgiveren bekræfter at kontrakten er fuldført eller ophørt.

Identitetsdokumenter
Lars Møller (jazzmusiker)

Lars Møller (født 17. september 1966) er en dansk jazzsaxofonist (tenorsaxofon) og orkesterleder.

Studerede hos Dave Liebman 1985-89.

Han har udgivet 7 cd'er i eget navn, heraf 5 med Lars Møller Group, som eksisterede fra 1995 til 2001 og spillede en form for mestendels akustisk fusion med elementer fra amerikansk og skandinavisk jazz og indisk klassisk musik.

Blandt musikerne på hans soloplader er Jimmy Cobb og Niels-Henning Ørsted Pedersen

Lars Møller har i en årrække spillet i Danmarks Radios Big Band. Han har samarbejdet med Jomi Massage på CD'en Skandinaviske klagesange, (2006)

I 2006 modtog han Statens Kunstfonds 3-årige legat.

I 2012 overtog Lars Møller rollen som kunstnerisk leder i det daværende Klüvers Big Band fra Jens Klüver. Bigbandet skiftede i den forbindelse navn til Aarhus Jazz Orchestra. Under Møllers ledelse opførte orkestret bl.a. den af Møller nykomponerede Rewrite Spring, inspireret af Sacre du Printemps af Stravinsky, som senere blev udgivet på CD, og trumpetisten Jakob Buchanans værk Requiem i samarbejde med Aarhus Domkirkes Kor.
Lars Møller fratrådte d. 1. oktober 2015 stillingen som kunstnerisk leder for orkestret, for at fokusere på sit arbejde som komponist og udøvende musiker.

Referencer 

Jazzmusikere fra Danmark
Personer i Kraks Blå Bog
Landskab (landsdel)

Landskab er et  ord hvis oprindelse går tilbage til forhistorisk tid, og kommer af det oldnordiske landskapr der betyder forhold i et land; landskab, egn,  landsdel. Helt frem til middelalderen fungerede mange landskaber (til tider kaldet lande eller  landsdel) som selvstændige politiske enheder med egne landskabslove og landsting.

På dansk bruges betegnelsen landskab mest om historiske forhold, samt om de svenske og finske landskaber. Om nutidige danske forhold bruges i stedet det beslægtede landsdel.

Betegnelsen bruges stadig (i den svenske form landskap) i Finland som administrativ inddeling og i Sverige hvor landskaberne nu er historiske, men stadig omtales i dagligsproget med deres gamle navne. Også bl.a. Tyskland har historiske landskaber (Landschaft på tysk).

Se også
 Landskab (Sønderjylland)
 Finlands landskaber
 Sveriges landskaber
 Landskap i Norge

Referencer 

Ord og vendinger
Landsdele
Armensk (sprog)

Armensk (armensk: հայերեն [hɑjɛˈɾɛn] hajeren ) er et indoeuropæisk sprog, som er det eneste sprog på den armenske gren. Det er det officielle sprog i Armenien og i Artsakh. Historisk set er sproget blevet talt rundt omkring i det armenske højland, og i dag tales det af armeniere verden over. Armensk er siden år 405 blevet skrevet med sit eget skriftsystem, det armenske alfabet. Der er to overordnede dialekter: østarmensk og vestarmensk

Fonologi

Tryk 
På armensk er trykket på sidste stavelse medmindre den sidste stavelse indeholder en bestemt artikel [ə] or [n] eller en possessiv artikel ս eller դ. I det tilfælde falder trykket på næstsidste stavelse (for eksempel: [ɑχɔɾˈʒɑk], [mɑʁɑdɑˈnɔs], [ɡiˈni] men [vɑˈhɑɡən] og [ˈdɑʃtə].) Nogle ord der ender på ե, nogle ordenstal og en håndfuld andre ord følger ikke denne regel.

Vokaler 
Moderne armensk har seks monoftonger. Hver vokal i tabellen forneden er repræsenteret af tre symboler. Det første er lydens transskription med det internationale fonetiske alfabet (IPA). Det andet er det tilsvarende bogstav fra det armenske alfabet. Det sidste er en latinsk transskription.

Konsonanter 
Den følgende tabel viser det østarmenske konsonantsystem. Okklusiver og affrikater har en aspireret variant, der normalt transskriberes med et omvendt apostrof efter bogstavet. Hver lyd i tabellen er repræsenteret med IPA, det armenske bogstav og det tilsvarende latinske bogstav.

Grammatik

Substantiver 
Armenske substantiver har ikke køn. De deklineres i syv forskellige kasus: nominativ, akkusativ, lokativ, genitiv, dativ, ablativ og instrumentalis.

Eksempler på deklination 

Animate navneord bøjes ikke i lokativ

Verber 
På østarmensk findes der to overordnede typer verber, og på vestarmensk findes der tre. De bøjes efter tempus, modus og aspekt.

Referencer

Ekstern henvisning 

 Engelsk side om det armenske skriftsprog

Armensk sprog
Lars Møller

Navnet Lars Møller kan henvise til flere personer:

 Lars Møller (redaktør) (1842-1926) – grønlandsk redaktør, bogtrykker, litograf, tegner, oversætter, tolk og ekspeditionsdeltager (Lars Peter Silas Mathæus, kaldet Aqqaluk) 
 Lars Møller (jazzmusiker) – spiller i Danmarks Radios Big Band og modtager af Statens Kunstfonds 3-årige legat.
 Lars R. Møller – oberst i Hæren og blev kendt for sin ledelse under Operation Bøllebank.
 Lars Møller (spydkaster) – dansk mester i 2006 og 2007
 Lars Møller (politiker) – borgmester i Frederikshavn fra 2010
 Lars Møller (håndboldtræner) - ass. Træner i BSV
Ogam

Ogam var et alfabet som primært blev anvendt til at repræsentere Gæliske sprog. Det ser ud til at have haft sin højeste blomstring i 5.–6. århundrede. Ogam-inskriptioner på monumenter (helleristninger) er blevet fundet i Irland, Skotland, Wales, England og Isle of Man, hvor det primært er blevet anvendt som territorielle markeringer.

Ogam-alfabetet består af 25 bogstaver. De første 20 bogstaver (feda) anses for at være primære, mens de sidste 5 (forfeda) anses for at være supplerende.

Se også 
 Runealfabet
 Druide
 Amerika

Eksterne henvisninger 
 The Ogham Alphabet with variant names of the letters, and names of the associated plants 
 Every Ogham Thing on the Web
 Celtic Ogham  – by Curtis Clark
 Cult Archaeology Strikes Again: A Case for Pre-Columbian Irishmen in the Mountain State? By W. Hunter Lesser. West Virginia Archeologist Volume 35, Number 2. 1983 WV Archeology Society  Citat: "...the only accepted case of pre-Columbian European contact in North America is the Norse site of L'Anse aux Meadows in northern Newfoundland, dated about A.D. 1000. Most significantly, there is not a single case of European artifacts dating from pre-Norse times, despite the tremendous amount of archeological work done on this continent (Goddard and Fitzhugh 1978: 9; Morison 1971)...."
 Kontroversiel (omfattende): European bronze age visitors in America e.legner@ucr.edu
 European bronze age visitors in America e.legner@ucr.edu: Introduction Citat: "...Nevertheless, there is considerable evidence of a voyage or voyages of a Bronze Age Scandinavian king, Woden-lithi, to North America around 1700 BC from texts found inscribed in the rocks at Peterborough, Ontario, Canada (Figs. 18 & 19 & MAP), and other North American sites...One alphabet, "ogam consaine" was employed by the ancient peoples of Ireland and Scotland (often erroneously referred to as Celts..."
 Archeology, Epigraphy, Pre-Columbian Contacts in America e.legner@ucr.edu
 Kontroversiel: Science Frontiers ONLINE. No. 27: May-Jun 1983: Ogham inscriptions in west virginia? Citat: "...Based upon the style of the Ogham, these petroglyphs may have been chiseled some time between the early Sixth and late Eighth centuries. The Ogham writers may have been Irish monks who, after the fashion of St. Brendan, sailed west from Europe during this period..."
 The mystery stone of Beverly, Kansas Citat: "....The epigrapher used an Ogham script of hieroglyphics and Iberian-punic characters to interpret the inscription. If he is correct, then the stone dates before the Latin alphabet and Spanish language, over 2000 years ago..."

Goideliske sprog
Skriftsystemer
Jernalder
Urhistorie og forhistorie
Hans Erling Hækkerup

Hans Erling Hækkerup (25. december 1907 i Ringsted – 30. juli 1974 i København) var en socialdemokratisk politiker, og broder til Per Hækkerup.

Medlem af Folketinget 1945-47 og igen fra 1948-71.

Hans Hækkerup var justitsminister i diverse regeringer:
 Regeringen Hans Hedtoft II 1953-1954
 Regeringen H.C. Hansen I 1955-1957
 Regeringen H.C. Hansen II 1957-1960
 Regeringen Viggo Kampmann I 1960
 Regeringen Viggo Kampmann II 1960-1962
 Regeringen Jens Otto Krag I 1962-1964

Hans Hækkerup var indenrigsminister i denne regering:
 Regeringen Jens Otto Krag II 1964-1968

Han blev bl.a. landskendt for "stænklap-sagen" i 1964, hvor vrede bilister returnerede de lovpligtige stænklapper, som senere blev gjort ikke-obligatoriske.

Familie
Hans Erling Hækkerup var søn af Hans Kristen Hækkerup og hustru Johanne. Gift 1938 Marchen Elisabeth Friis-Skotte, og de var forældre  til Eva Smith, professor i retsvidenskab ved Københavns Universitet. Marchen døde i 1958, og han giftede sig igen i 1962   med Carli Hækkerup født Andersen.

Eksterne henvisninger 

Danske ministre fra Socialdemokraterne
Tidligere folketingsmedlemmer fra Socialdemokraterne
Indenrigsministre fra Danmark
Justitsministre fra Danmark
Hans Erling
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Personer i Kraks Blå Bog (afdøde)
Personer fra Ringsted
Dighton Rock

Dighton Rock er en sandsten på 40 tons, der oprindeligt lå ved flodbredden af Taunton River ved Berkeley Massachusetts (tidligere en del af Dighton). Den blev den sandsynligvis ført hertil under den seneste istid.

Stenen er kendt for kontroverser vedrørende dens mystiske helleristninger. I 1963 blev stenen flyttet fra flodbredden.

Over de sidste 3 århundreder har der været foreslået mange teorier om helleristningernes oprindelse:
 Amerikansk indiansk oprindelse
 Fønikisk oprindelse
 Nordisk oprindelse (foreslået i 1837 af Carl Christian Rafn)
 Portugisisk oprindelse

Se også 
 Miguel Corte-Real
 Los Lunas dekalog stenen
 Heavener-runestenen
 Spirit Pond-runestenene
 Vinlandskortet
 Newport Tower

Eksterne henvisninger 

 Archive.org backup: Dighton Rock Museum, by Manuel DaSilva, a proponent of the Portuguese-origin theory of the inscriptions.
 Archive.org backup: Varying copies of the inscriptions.

Klippekunst
Urhistorie og forhistorie
Antikken
Præcolumbiansk transatlantisk kontakt
Pseudohistorie
Kunsthistorie
Massachusetts
Pseudoarkæologi
Regeringen Jens Otto Krag II

Regeringen Jens Otto Krag II var Danmarks regering 26. september 1964 – 2. februar 1968.

Ændringer: 8. oktober 1964, 24. august 1965, 21. september 1966, 28. november 1966 og 1. oktober 1967.

Den bestod af følgende ministre fra Socialdemokratiet:

 Statsminister: J.O. Krag (S)
 Udenrigsminister: Per Hækkerup (S) til 28. november 1966
 Udenrigsminister: J.O. Krag (S) 28. november 1966 til 1. oktober 1967
 Udenrigsminister: Hans Tabor (S) fra 1. oktober 1967
 Finansminister: Poul Hansen (S) til 24. august 1965
 Finansminister: Henry Grünbaum (S) fra 24. august 1965
 Økonomiminister: Poul Hansen (S) til 8. oktober 1964
 Økonomiminister: Henry Grünbaum (S) fra 8. oktober 1964 til 24. august 1965
 Økonomiminister: Ivar Nørgaard (S) fra 24. august 1965, fra 1. oktober 1967 tillige minister for europæiske markedsanliggender)
 Indenrigsminister: Hans Hækkerup (S)
 Minister for offentlige arbejder: Kai Lindberg (S) til 28. november 1966
 Minister for offentlige arbejder: Svend Horn (S) fra 28. november 1966
 Handelsminister: Lars P. Jensen (S) til 21. september 1966
 Handelsminister: Tyge Dahlgaard (S) fra 21. september 1966 til 1. oktober 1967 tillige minister for nordiske anliggender samt europæiske anliggender
 Handelsminister: Ove Hansen(S) fra 1. oktober 1967 tillige minister for nordiske anliggender
 Fiskeriminister: H. Larsen-Bjerre (S) til 8. oktober 1964
 Fiskeriminister: Jens Risgaard Knudsen (S) fra 8. oktober 1964
 Socialminister: Kaj Bundvad (S)
 Minister for Grønland: Carl P. Jensen (S)
 Arbejdsminister: Erling Dinesen (S)
 Boligminister: Kaj Andresen (S)
 Forsvarsminister: Victor Gram
 Justitsminister: K. Axel Nielsen (S)
 Landbrugsminister: Chr. Thomsen (S)
 Undervisningsminister: K.B. Andersen (S)
 Kirkeminister: Bodil Koch (S) til 28. november 1966
 Kirkeminister: Orla Møller (S) fra 28. november 1966
 Minister for kulturelle anliggender: Hans Sølvhøj (S) til 28. november 1966
 Minister for kulturelle anliggender: Bodil Koch (S) fra 28. november 1966
 Minister for familiens anliggender: Camma Larsen-Ledet fra 28. november 1966
 Minister uden portefølje: Hans Sølvhøj (S) fra 28. november 1966 til 1. oktober 1967 med henblik på udenrigspolitiske spørgsmål, navnlig forholdet til FN og NATO)

Krag, Jens Otto, 2, Regeringen
Ole Hækkerup

Ole Hækkerup (født 27. januar 1971 i Hørsholm) er en dansk politiker, der har repræsenteret Socialdemokraterne i Folketinget; først valgt i Ryvangkredsen (Østre Storkreds) 1998-2001 og fra 2007 i Ringstedkredsen (Sjællands Storkreds) til 2015. Fra 2006 til november 2007 var han desuden regionsrådsmedlem i Region Hovedstaden.

Han er søn af Irene og Klaus Hækkerup; barnebarn af fhv. minister Per Hækkerup og bror til fhv. borgmester i Hillerød Kommune og nuværende MF og næstformand for Socialdemokraterne, Nick Hækkerup. Ole Hækkerup er uddannet bachelor i statskundskab fra Københavns Universitet og gift med Karen Hækkerup.

Ole Hækkerup har bl.a. været medlem af Folketingets Erhvervsudvalg, Udvalget for Udlændinge- og Integrationspolitik og Udvalget for Videnskab og Teknologi. 

Tidligere har Ole Hækkerup haft en række tillidsposter i den socialdemokratiske bevægelse, bl.a. som formand for Danmarks Socialdemokratiske Ungdom i Hillerød og i Nordsjælland, formand for Frit Forum i København og for Socialdemokraterne i Ryvangkredsen.

I sin skoletid var Ole Hækkerup næstformand i Danmarks Elev Organisation i 1986.

Se også 
Hækkerup-familien

Referencer

Eksterne henvisninger 
 DRs politiske profil for Ole Hækkerup

Tidligere folketingsmedlemmer fra Socialdemokraterne
Ole
Folketingsmedlemmer i 1990'erne
Folketingsmedlemmer i 2000'erne
Folketingsmedlemmer i 2010'erne
Personer fra Hørsholm
Likvidering

Likvidering har flere betydninger. At likvidere betød oprindeligt "at opløse", men har senere fået flere betydninger:
Koldblodigt drab på fx en politisk modstander uden formel rettergang. Ikke at forveksle med henrettelse.
Likvidation – salg af et firma for at frigøre dets værdi i rede penge.
Likvidering (kemisk) − at opløse.
Bone

Bone er en amerikansk tegneserie skabt af Jeff Smith. Bone er en humor/fantasy tegneserie omhandlende mystiske væsener, blandt hovedrolleindehaverne er de tre fætre, Fone Bone, Phoney Bone og Smiley Bone, som er tre små væsener som er blevet forvist fra deres hjemby Boneville.

Bone udkom i bladform fra 1991 i USA, senere er bladene samlet i 9 større hæfter, og senere endnu er der udkommet en komplet Bone samling. Bone har også været udgivet på dansk i 12 hæfter fra Carlsen.

 Flugten fra Boneville
 Omringet af fjender
 Totalisatoren
 Det store kovæddeløb
 Genvordigheder
 Afsløringen
 Dragedræberen Phoney
 Mørkets magter
 Et skærsommernatsmareridt
 Fanget
 På flugt!
 Masken falder

Eksterne henvisninger 
 En fanside om Bone
 Boneville.com
 Bone på ComicWiki

Tegneserier fra USA
Fætter Vims

Fætter Vims er Anders Ands noget klodsede og forvirrede fætter. I modsætning til de fleste af de kendte andefigurer er fætter Vims ikke en af Carl Barks' figurer. Fætter Vims er skabt af to andre amerikanske tegneseriekunstnere, Dick Kinney og Al Hubbard, og regnes derfor ikke med til Barks ande-univers. Don Rosa har modvilligt inkluderet fætter Vims på sit ande-stamtræ, hvoraf det fremgår at fætter Vims er bror til fætter Hidsigprop og søn af Andolf And og Lulu Lom.

Oprindelig var han en engangs-figur til historien fætter Vims kommer på besøg, der blev trykt i Anders And & Co. i 1965, men han greb læserne med begejstring og blev en tilbagevendende figur i flere historier, hvor han plagede livet af sin fætter Anders og hans kat Tommy.

Han er iklædt en karakteristisk nissehue og en lang rullekravesweater i samme farver. I starten havde han tykt, hvidt hår, det blev siden erstattet af et langt tjavset hår. Han er kendetegnet ved at kaste sig med begejstring over den ene hobby efter den anden, der altid ender i katastrofe. Hans situationsfornemmelse er rekordlav, hans evne til at bibeholde en illusion er rekordstor. En typisk løsning i historierne er, at Anders slipper af med den skøre fætter, der forbliver i illusionen.

De oprindelige historier med Anders And som offer gled ud sidst i 1960'erne, men Vims fortsatte tappert med sine skøre påfund i historier, hvor han var ansat hos Joakim von And og naturligvis gjorde alt katastrofalt forkert. Det blev også almindeligt med Anders, onkel Joakim og Vims som trio i indbyrdes konflikter.

Sidst i 1970'erne forsvandt han ud af bladet, men han dukker dog op i Jumbobøgerne, hvor han og Anders af og til er detektiver sammen.

På Engelsk hedder han: Fethry Duck

Berømte tegnere/forfattere 
 Al Hubbard
 Dick Kinney

Eksterne henvisninger 

 Stamtræet 
 

Anders And-figurer
GEPJ

GEPJ (Grundstruktur for Elektronisk Patientjournal) var en dansk national specifikation af det kliniske indhold i en elektronisk patientjournal, EPJ. Specifikationens ramme var den kliniske proces.

GEPJ specificerede krav til struktur, sammenhæng, omfang og formalisering af data i EPJ i ét sammenhængende, tværfagligt, tværsektorielt, problemorienteret og forløbsbaseret dokumentationssystem. GEPJ var ikke en specifikation af en journalopbygning, men en specifikation af krav til klinisk dokumentation i EPJ. GEPJ blev udviklet af sundhedsstyrelsen, og det sidste versionsnummer var GEPJ v2.2.

i 2006 blev GEPJ projektet skrottet, da det var umuligt at få afprøvet og udviklet nye systemer til GEPJ.

Referencer og kilder 

Sundhedsstyrelsen hjemmeside 

Datalogi
Sundhedsvæsen i Danmark
Informatik

Informatik er læren om informationsbehandling. Det blev første gang anvendt af franskmanden Philippe Dreyfus i 1962 som dækkende over de videnskabelige og tekniske områder, der omhandler automatisk informationsbehandling. Informatik-begrebet har især vundet indpas i Frankrig. 

En uddannelse i informatik kan i Danmark tages ved Aalborg Universitet (siden 1998) samt Roskilde Universitet (RUC) (fra 2007), og derudover på ITU. Uddannelsen har også eksisteret på DTU (1995-2004). Indholdet af disse forskellige uddannelser er indholdsmæssigt meget varierende. Informatik på AAU fremstår som en slags kombination mellem datalogi og kommunikation. På RUC læses Informatik sammen med et andet fag (fx datalogi) og har fokus på modellering og anvendelse af it og knapt så meget på elementer fra traditionel datalogi. Informatik på DTU er med fokus på teknisk datalogi. Endeligt er Ehvervsinformatik en kombination mellem datalogi og kommunikation med særlig fokus på brugen af IT i erhvervslivet og optimering af de processer der er involveret.

I de skandinaviske lande er informatik (ligesom systemvidenskab) et samfundsvidenskabeligt og tværfagligt emne, i modsætning til datavidenskab (datalogi), datateknik og informationsteknologi. På engelsk faget derimod "social informatics".

Eksterne kilder/henvisninger 
 Aalborg Universitet, Datalogisk institut
 Aalborg Universitet, Informatik's informationsside 
 Roskilde Universitet, Datalogisk Afdeling
 Roskilde Universitet, Informatiks informationsside 

Videregående uddannelser i Danmark
Kommunikation
Kognitionsvidenskab
Klokkebusk

Klokkebusk (Weigela) er en slægt af løvfældende buske, hvor bladene er stilkede og hele med savtakket rand. De små blomstertoppe er endestillede på 2-årige kortskud. Slægten er udbredt med 12 arter i det tempererede Østasien. Her omtales kun de arter og hybrider, der er almindeligt dyrket i Danmark.

 Blomsterrig klokkebusk (Weigela florida)
 Gulblomstret klokkebusk (Weigela middendorfiana)

 Weigela x hybrida

Planteslægter
Gedeblad-familien